cyanic-selkie/wikianc huggingface dataset:
GSM
GSM-puhelimien ja -verkkojen valmistajia
GSM-puhelinten alkuaikoina markkinajohtajana niiden valmistuksessa oli suomalainen Nokia. Myöhemmin jalansijaa saivat myös eteläkorealainen Samsung ja LG tekemällä operaattoreille näiden toivomusten mukaisia puhelimia. Nykyään matkapuhelimet ovat pääosin korvautuneet älypuhelimilla.
Pituusmerkki
Pituusmerkki ( ¯ ) on kirjaimen yläpuolelle lisättävä tarke. Siitä käytetään myös nimeä makron, joka on peräisin kreikan sanasta μακρός (makros) ’suuri’. Sillä on merkitty alun perin kreikan kielen pitkiä vokaaleja, mutta sen käyttö on laajentunut ajan myötä myös muihin kieliin ja muihin käyttötarkoituksiin.
Pitkien vokaalien merkintä
Maorissa on viisi kirjainta, joissa on pituusmerkki: ā, ē, ī, ō ja ū. Niillä merkitään maorin viittä pitkää vokaalia. Maorissa pituusmerkkiä kutsutaan nimillä pōtae ’hattu’ ja tohuto.
Koostemerkit tarkenäppäimellä
Joskus koostemerkkiin voi sisältyä kaksikin tarketta. Tällaisen merkin kirjoittaminen ei välttämättä onnistu edes laajennetulla näppäimistöllä, mutta ainakin joissain Linux-järjestelmissä (esim. Debian 5.0) se on mahdollista painamalla ensin ylemmän tarkkeen tuottavaa näppäinyhdistelmää, sitten alemman tarkkeen näppäinyhdistelmää ja lopulta kantakirjaimen näppäintä.
Yhdistyvä pituusmerkki
Joissain laajennettua suomalaista näppäimistöä käyttävissä Linux-järjestelmissä (esim. Debian 5.0) yhdistyvän pituusmerkin voi kirjoittaa painamalla ensin erityistä yhdistelmänäppäintä (jollaisena usein toimii oikeanpuoleinen Windows-näppäin) ja sen jälkeen tarkenäppäintä kaksi kertaa peräkkäin:
Kathryn Morris
Kathryn tunnetaan naispääosasta televisiosarjassa Todistettavasti syyllinen ja hän on vieraillut sarjassa Xena. Sen lisäksi hän on näytellyt muun muassa elokuvissa Minority Report (2002), Paycheck (2003) ja Mindhunters (2004).
Megapenthes
Megapenthes, Proitoksen poika
Kun Perseus oli vahingossa surmannut kiekonheitossa Akrisioksen, hän vaihtoi serkkunsa Megapentheen kanssa Argoksen valtakunnan Tirynsiin. Myöhemmin Megapenthes surmasi Perseuksen.
Hasis
Valmistus
Hasista on helppo varastoida ja kuljettaa koska se vie vähän tilaa, ja tiivis ja tahmea rakenne mahdollistaa pitkän varastoinnin. Myytävään hasikseen lisätään usein jatkeaineita, yleensä kohdemaassa, sillä pieneen tilaan sopivaa hasista on helpompaa salakuljettaa. Jopa hyviinkin hasislaatuihin käytetään esimerkiksi Marokossa jo valmistetaessa lisäaineita, kuten kookosöljyä tai hunajavahaa. Suomeen tuotu hasis saattaa sisältää suurenkin määrän erilaisia terveydelle vaarallisia jatkeaineita.
Palahasis
Palahasis tarkoittaa hasiksen muotoa, jossa hartsirauhaset on puristettu yhteen.
Pakistanilainen hasis
Pakistanissa päihdehamppua viljellään erityisesti luoteisosan maakunnissa, jotka eivät ole hallituksen valvonnassa. Suuri osa hamppupelloista on muutettu oopiumipelloiksi, koska oopiumista saa suuremman tuoton. Pakistanilainen hasis valmistetaan samalla tavalla kuin afganistanilainen.
Nepalilainen hasis
Nepalilainen hasis on väriltään mustaa pinnalta ja poikkileikkauksessa palan sisus on tummanruskea. Nepalilainen levyksi painettu hasis on hieman kovaa, mutta pehmenee silti sormissa. Käsin palloiksi pyöritelty hasis taas on hyvin pehmeää kuten myös käsin tehdyt hasistikut. Nepalilaista hasista pidetään melko vahvana.
Kashmirilainen hasis
Kashmirilaiselle hasikselle on tyypillistä ettei sitä puristeta tiukasti, eli se ei ole kovin tiiviistä. Kashmirilainen hasis on väriltään mustaa ja poikkileikkauksessa palan sisus on vihertävänruskea. Jostain syystä hasiksessa on yleisesti havaittavissa ohuita valkoisia viivoja. Tuoksu on erittäin mausteinen ja aromaattinen. Koostumus on kovahkoa vaikka hasista ei puristeta voimakkaasti, johtuen heikosta hartsituotannosta karulla alueella. Öljyjä lisätään hasikseen käytännössä aina pehmentämään lopputulosta. Kashmirilaista hasista on hyvin heikosti saatavilla alueen levottomuuksien vuoksi.
Manalilainen hasis
Himalajan alueella hasiksen valmistusta ilmeisesti johtavat eurooppalaiset. Paikalliset tekevät hasiksen käsin. Manalissa valmistettu hasis on väriltään mustaa ja poikkileikkauksessa hasispalan keskus on vihertävänruskea. Hasiksen koostumus on kova tai erittäin kova. Tuoksu on kannabiskasvia muistuttava eli tuore. Vaikutuksiltaan Manalissa valmistettu hasis ei ole aivan yhtä voimakasta kuin monet muut mustat hasikset. Hasiksen seasta saattaa löytyä oksanpätkiä ja siemeniä.
Etyyliasetoasetaatti
Etyyliasetoasetaatin kemiallinen kaava on C6H10O3 ja rakennekaava CH3COCH2COOC2H5. Etyyliasetoasetaatista käytetään myös nimityksiä asetetikkahappoetyyliesteri, etyyliasetyyliasetaatti, 3-oksobutaanihappoetyyliesteri ja 1-etoksibutaani-1,3-dioni.
Etyyliasetoasetaatti on normaaliolosuhteissa olomuodoltaan väritöntä nestettä, jolla on tunnusomainen haju. Sen moolimassa on 130,14 g/mol, sulamispiste − 45 °C, kiehumispiste 180,8 °C, suhteellinen tiheys 1,021 g/cm3 (vesi = 1,0 g/cm3), liukoisuus veteen 2,86 g/100 ml 20 °C:n lämpötilassa, leimahduspiste 70 °C c.c., itsesyttymislämpötila 295 °C ja CAS-numero 141-97-9.
Bota Sot
Historia
Xhevdet Mazrekaj perusti Bota Sot GmbH:n Sveitsissä vuonna 1995. Lehteä painettiin Sveitsin lisäksi Saksassa ja Yhdysvalloissa ja myytiin albaanipakolaisille. Vuonna 1999 lehteä julkaistiin myös Makedoniassa, josta sitä jaettiin Makedoniassa ja Kosovossa asuville.
19. lokakuuta 2001 lehden toimittaja Bekim Kastrati murhattiin Prištinassa. Myös toinen Kastratin autossa olleista matkustajista, Ibrahim Rugovan läheinen neuvonantaja murhattiin ja kolmas, Kosovon vapautusarmeijan entinen jäsen haavoittui. Rikokset olivat yhä selvittämättä vuonna 2018.
Vuodesta 2003 lehteä on painettu myös Prištinassa uudessa painotalossa.
Konditoria Mari
Historia
Konditoria Marin historia juontaa juurensa 1800-luvulle. Historia on perustettu perimätietoon ja vuoden 1967 Tammerkoski-lehden kertomukseen, jossa kertojana on toiminut Torsti Viherkoski, Jussi Viherkosken isoisä ja silloisen Viherkosken leipomon pääleipuri ja suvussaan 3. polven leipuri.
Ensimmäisen sukupolven leipuri
1840-luvulla Pirkkalassa syntyneet Erland Kaarlenpoika ja Ulrika Eerikintytär asettuivat naimisiin mennessään asumaan Härmälään. Erland teki Hatanpään kartanoon taksvärkkiä ja Ulrika leipoi leipää, jota hän kävi myymässä Tampereen torilla. Vuonna 1894 Erland ja Ulrika muuttivat Härmälästä Vuohenojalle. Perheellä ei ollut sukunimeä, joten pappi antoi heille sukunimen ”Jokela”, koska perhe asui lähellä jokea Vuohenojalla. Ulrika ja Erland Jokelalle syntyi perheeseen yksi poika, Kalle, ja neljä tytärtä; Esikoinen Maria (Maija), Vilhelmiina, Lydia ja Emilia. Lapset totutettiin leipomaan pienestä lähtien. Leivonnasta tuli perheen pääasiallinen tulonhankinta; Perustettiin Jokelan leipomo. Samasta vuodesta alkaa Konditoria Mariin johtanut historia.
Viidennen sukupolven leipuri
Nekalan-Koivistonkylän Yrittäjät ry valitsi Jussi Viherkosken Vuoden 2013 Yrittäjäksi.
Caruna
Länsivoima
Vuonna 1995 yhtiön toiminta oli laajennut alkuperäisen alueen ulkopuolelle siten, että nimeksi muutettiin Länsivoima. Myöhemmin yhtiöstä muodostui aktiivinen toimija sähkömarkkinoilla, ja se tuli tunnetuksi muiden sähköyhtiöiden valtaamisesta. Lopulta Länsivoima joutui kuitenkin myös itse vallatuksi. Imatran Voima osti siitä ensin kolmanneksen ja hankki vähitellen enemmistön yhtiöstä.
Kritiikki verosuunnittelusta
Kansalaisjärjestö Finnwatchin mukaan Suomen valtio menetti yhtiön verosuunnittelun johdosta verotuloja vuonna 2017 noin 12 miljoonaa euroa. Tämän mahdollisti porsaanreikä Suomen verolainsäädännössä, joka mahdollistaa alhaisemman veron käyttämällä alhaisemman verotuksen maassa toimivaa saman konsernin toista yhtiötä lainoittajana korkeamman verotuksen maan yhtiölle. Menetelmä perustuu tasevapaussäännökseen, jonka avulla yhtiö voi vähentää korkotulot verotuksessa. Finnwatch kritisoi Suomen hallitusta siitä, ettei se ole estämässä lainsäädännöllä edellä mainittua menettelyä vaikka teknisesti tämä olisi mahdollista.
Jacques Martin
Martinin ura
Opiskeltuaan ensin insinööriksi Martin ryhtyi vuonna 1942 piirtämään sarjakuvia. Sodan jälkeen hän matkasi Belgiaan etsimään julkaisijaa töilleen. Pian sen jälkeen hän tapasi Georges Remin (Hergé), jota hän avusti monessa Tintti-albumissa (varsinkin Tintti Tiibetissä ja Seikkailu punaisella merellä).
Jessore
Historia
thumb|vasen|Jessoren polytekninen instituutti. Tarinan mukaan Jessoren nimi Yaśora on johdettu sanskritin sanasta yashohara eli vapaasti kääntäen "häpäisy". Bengalin sulttaani Daud Khan Karrani oli antanut maata paikalta neuvonantajalleen Vikramadityalle. Tarinan yhden version mukaan nimi yashohara viittaa näin paikalle perustetun uuden kaupungin vieneen aikaisemmin Vikramadityan keskuksena toimineen Gaurin maineen. Sittemmin vaikutusvaltainen hahmo alueella oli Vikramadityan poika Pratapaditya. Tarinan toisen version mukaan kaupungin nimi liittyy Pratapadityan maineeseen kapinoivana zamindarina. Hänet alisti suurmoguli Jahangir.
Ringeten SM-sarja
right|thumb|250px|Ringeten SM-sarjan logo.
Ève Périsset
Périsset edustaa kaudella 2022–2023 englantilaisseura Chelseaa, johon hän siirtyi kesällä 2022 kotimaansa Bordeaux'sta.
John Capel
Capel voitti yliopistoaikoinaan 200 metrin juoksun NCAA-mestaruuden 1999. Hän aloitti ammattilaisuransa seuraavana vuonna. Capel jäi kiinni helmikuussa 2006 kannabinoidin käytöstä ja sai kahden vuoden kilpailukiellon.
Red Ruffing
New York Yankees 1930–1938
Yankees valitsi Ruffingin kauden 1931 avajaisottelun ensimmäiseksi syöttäjäksi ja hänen tuloksensa kaudelta olivat edellistä kautta heikompi mutta silti sitä aiempia kausia huomattavasti tasaisempi 16–14 ja samansuuntainen ERA 4,41. Yankees tuli kaudella toiseksi. 13. elokuuta 1932 Ruffing pelasi harvinaislaatuisen ottelun, jossa vastassa ollut Washington Senators ei saanut yhtään juoksua – ja Ruffing itse löi kymmenennellä vuorolla kotijuoksun Tommy Thomasin syötöstä. Ottelu päättyi 1–0 Yankeesille. Ruffingista tuli samalla ensimmäinen Major Leaguen syöttäjä, joka oli voittanut ottelun joukkueelleen 1–0 ja samassa ottelussa lyönyt kotijuoksun sekä polttanut vähintään kymmenen vastapuolen lyöjää. Harvinainen saavutus on sittemmin tapahtunut vain kahdesti: Early Wynn vuonna 1957 ja Yovani Gallardo vuonna 2009. Kausi oli Ruffingille muutenkin suotuisa, ja hän sai 18 voittopistettä ja tavoitti kovatasoisen ERA:n 3,09, joka oli kauden toiseksi paras American Leaguessa Lefty Groven 2,84 jälkeen. Lisäksi Ruffing teki kauden polttoennätyksen 190. Yankees voitti sarjan ensimmäistä kertaa sitten vuoden 1928. Samalla kaudella Ruffing myös voitti ensimmäisen World Series -sarjan ottelunsa Yankeesissa Chicago Cubsia vastaan.
Vuoden 1936 kaudella Ruffing sai 20 voittoa, mikä oli kauden kolmanneksi paras tulos, ja ERA:n 3,85, joka oli kuudenneksi paras. Hän pelasi taas Yankeesille World Series -ottelussa New York Giantsia vastaan, mutta ottelu päättyi Yankeesin häviöön. Palkkakiistan vuoksi Ruffing ei kuitenkaan ilmoittautunut vuonna 1937 kevätharjoituksiin ja jäti pelaamatta kauden ensimmäisen kuukauden aikana edullisemman sopimuksen toivossa. Toukokuussa hän allekirjoitti sopimuksen, joka korotti hänen palkkansa 15 000 dollariin (vastaa 244 000 nykydollaria). Ruffing sai loppukaudella 20 voittoa ja 7 häviötä, mikä oli vain yhden voiton päässä kauden parhaasta, ja kauden neljänneksi parhaan ERA:n 2,98. Hänet äänestettiin American Leaguen kahdeksanneksi arvokkaimmaksi pelaajaksi. Hän pelasi taas Yankeesille Major Leaguessa ottelussa New York Giantsia vastaan.
Anioni
Anioni on negatiivinen ioni eli atomi tai molekyyli, joka on vastaanottanut elektroneja. Nimi tulee siitä, että johdettaessa sähköä sulaan suolaan, suolan anionit liikkuvat anodille, jossa ne luovuttavat elektroninsa ja hapettuvat.
Nukleofiilisyydelläkin on ääripäänsä. Esimerkiksi t-butyylianioni on myös nukleofiili, ja reagoi elektrofiilien, kuten karbonyylien kanssa (karbonyylistä tulee t-butyylialkoholi). On kuitenkin erittäin voimakkaita typpianioniemäksiä, kuten LDA (litiumdi-isopropyyliamidi, (C3H7)2N-Li)), jotka eivät pysty reagoimaan elektrofiilien, kuten karbonyylien kanssa. LDA:n tapauksessa isopropyyliryhmät vievät niin paljon tilaa, ettei typellä ole tilaa reagoida suuremman elektrofiilin kanssa.
Suola
Suolan liukeneminen veteen
Monet suolat liukenevat runsaasti veteen. Niiden joutuessa kosketuksiin veden kanssa pienet vesimolekyylit tunkeutuvat ionihilaan. Poolisuutensa vuoksi vesimolekyylit muodostavat ioni-dipolisidoksia suolan ionien kanssa ja saartavat ne. Suolat muuttuvat vesimolekyylien ympäröimiksi akvaioneiksi eli hydraateiksi, jolloin ionihilan ionisidokset eivät ole enää kyllin vahvoja pitääkseen hilaa koossa. Ionihila siis hajoaa akvaioneiksi. Akvaionit pääsevät vedessä liikkeelle hieman samaan tapaan kuin ionit suolasulatteessa. Suolan vesiliuokset johtavat siten sähköä.
Aavejuna (aavekulkuneuvo)
Aavejunahavaintoja
British Railin omistama Deltic-sarjan dieselveturi Nimbus havaittiin pääradalla Crewen lähistöllä yhdeksän kuukautta sen jälkeen kun se oli romutettu.
George Foreman
George Edward Foreman (s. 10. tammikuuta 1949 Marshall, Texas, Yhdysvallat) on yhdysvaltalainen nyrkkeilijä. Amatöörinä hän voitti kultaa vuoden 1968 Meksikon olympialaisissa, ja ammattilaisena hän onnistui pääsemään kahdesti raskaan sarjan maailmanmestariksi.
Ammattilaisuran alku ja ensimmäinen maailmanmestaruus
George Foreman teki heti olympialaisten jälkeen ammattilaissopimuksen Dick Sadlerin, höyhensarjan entisen maailmanmestarin Sandy Sadlerin veljen kanssa. Sandy toimi usein Foremanin valmentajana tämän uran aikana. Olympiavoittajan uskottiin menestyvän hyvin ammattilaisena ja nousevan maailmanmestariksi kahdessa ja puolessa vuodessa.
Dimitrie Alexandru Sturdza
Ion ja Dumitru Brătianun kuoltua Sturdza valittiin vuonna 1892 kansallisliberaalin puolueen johtajaksi. Hän oli sen jälkeen itse pääministerinä lokakuusta 1895 joulukuuhun 1896, huhtikuusta 1897 huhtikuuhun 1899, helmikuusta 1901 vuoden 1904 loppuun ja maaliskuusta 1907 tammikuuhun 1909. Hänen viimeisen pääministerikautensa aikana Romaniassa puhkesi vuonna 1907 suuri talonpoikien kapina, joka kukistettiin verisesti. Väkivaltaisuuksissa kuoli tuhansia. Poliittisen uransa ohella Sturdza toimi pitkään Romanian akatemian pääsihteerinä. Hänen johdollaan julkaistiin eräitä mittavia lähdejulkaisusarjoja Romanian historiaa koskevista asiakirjoista. Hän julkaisi myös numismatiikkaa käsitelleitä teoksia.
George Foreman
Rumble in the Jungle ja mestaruuden menettäminen
Ali lähti otteluun haastajana ja altavastaajana, eikä hänen mahdollisuuksiinsa voittaa mestaruus uskottu. Vedonlyöntikertoimet olivat Foremanin puolella luvuin 3–1. Foremanin ylivoimasta kertoi myös se, että hän oli aiemmin tarvinnut vain kaksi erää Joe Frazierin ja Ken Nortonin tyrmäämiseen. Ali taas oli hävinnyt kummallekin kerran, ja kaikki heidän kohtaamisensa olivat muutenkin olleet erittäin tasaväkisiä.
Paluu ja toinen maailmanmestaruus
Foreman menetti WBA:n mestaruutensa melkein välittömästi, koska kieltäytyi ottelemasta haastaja Tony Tuckeria vastaan. IBF:n titteliä hän puolusti menestyksekkäästi saksalaista Euroopan mestaria Axel Schultzia vastaan ja voitti samalla avoinna olleen WBU:n mestaruuden. Hän kuitenkin menetti IBF:n mestaruuden kieltäydyttyään uusintaottelusta Schultzia vastaan. Foremanin mestaruuskautta leimasi vaarallisina pidettyjen vastustajien vältteleminen, mutta siitä huolimatta hänen suosionsa kasvoi. Osasyynä tähän saattoi olla, ettei Foreman enää esiintynyt yhtä uhkaavasti kuin nuorempana, vaan hän oli yleensä hyväntuulinen. Oltuaan kaksi vuotta mestarina hän julisti itsensä lineaaliksi maailmanmestariksi, joka voi menettää maailmanmestaruutensa vain häviämällä kehässä, ja lupasi jatkaa uraansa, kunnes joku voittaisi hänet.
Uran jälkeen
Vuonna 1999 entinen maailmanmestari Larry Holmes esitti ajatuksen hänen ja Foremanin välisestä kamppailusta, joka ei kuitenkaan toteutunut. Vielä vuosina 2004–2005 Foreman aikoi vakavissaan palata kehään, mutta viimeisetkin toiveet paluusta loppuivat, kun hänen vaimonsa kielsi häntä palaamasta.
Sumerin historia
Varhaiset maanviljelijät
Vaikka yleensä on uskottu ensimmäisten kiinteiden kylien liittyneen maanviljelyyn, uudet löydöt puhuvat toista. Varhainen kylälöytö oli todennäköisesti metsästyksellä elänyt Göbekli Tepe Kaakkois-Turkista. Tämän mukaan asutus voi olla kiinteätä, jos metsästämällä saadaan riittävästi ravintoa.
Akkadilaiskausi n. 2330–2200 eaa.
Kišissä nousi valtaan vallankaappauksella sotaisa seemiläinen, akkadilainen kuningas Sargon I, joka valloitti Sumerin ja eteni sotaretkillään Eblaan, Syyriaan ja luultavasti Keski-Turkkiin asti. Sargon perusti oman pääkaupunkinsa tuntemattomaan paikkaan Keski-Mesopotamiassa. Naram-Sin, Sargonin pojanpoika, oli myös merkittävä kuningas, joka oli vaihtoehtoisesti Akkadin valtaaja. Sumer kapinoi monesti Akkadia vastaan. Naram-Sinin seuraajan Šarkališarrin aikana viholliset, muun muassa gutilaiset ahdistivat maata, ja tämän jälkeen maassa oli valtataistelua kuninkuudesta.
Urin kolmas dynastia eli Uus-Sumeri
Gutilaisten ote maasta alkoi herpaantua. On merkkejä siitä, että Lagaš olisi saanut ajettua gutilaiset alueeltaan pois ennemmin kuin muut. Luultavasti myöhäiseen gutilaisaikaan osui Lagašin Gudea, joka rakennutti suuren temppelin. Gudea on saattanut hallita osin samaan aikaan kuin Ur-Nammu. Tästä on vain hataria tietoja.
Sumerin historian jako
Sumerin historian ajoitus ja jaottelukin vaihtelee eri lähteissä. Sumerin historia jaetaan seuraaviin jaksoihin:
Dassault Mirage 2000
2000-tyypin ensilento tapahtui vuonna 1978 ja B-version ensilento lokakuussa 1980. Tyypistä on lisäksi olemassa kaksipaikkaisia lentokoulutusversioita. B-version laivuekäyttö alkoi Dijonissa 2. heinäkuuta 1984. Intian ilmavoimat vastaanotti omat H-tyypin koneensa syyskuussa 1984.
Saksan kansallissosialistisen työväenpuolueen kultainen ansiomerkki
Hitlerin oma kultainen ansiomerkki oli erityisvalmisteinen. Sen taakse oli kaiverrettu ”Nummer 1”. Kuolinpäivänään 30. huhtikuuta 1945 Hitler antoi ansiomerkkinsä Joseph Goebbelsin vaimolle Magda Goebbelsille, joka Hitlerin sihteeri Traudl Jungen mukaan sanoi Hitlerin tehneen itsestään ”Saksan onnellisimman naisen”. Vuonna 1996 Venäjän tiedustelupalvelu FSB ilmoitti hallussaan olevan Hitlerin kultaisen ansiomerkin. Kunniamerkki varastettiin 30. kesäkuuta 2005, kun se oli asetettu näytteille ensi kertaa toisen maailmansodan jälkeen näyttelyyn, joka juhlisti sodan päättymistä 60 vuotta sitten.
SHAEF
SHAEF johti suurinta määrää yhdysvaltalaisia joukkoja joita on koskaan alistettu yhden operaation toteutukseen, yhdessä huomattavien ranskalaisten, brittiläisten ja kanadalaisten joukkojen kanssa. Se johti kolmea armeijaryhmää, jotka ohjasivat kahdeksaa kenttäarmeijaa (viittä yhdysvaltalaista, yhtä ranskalaista, brittiläistä ja kanadalaista) ja lentokuljetusjoukkoja (Liittoutuneiden 1. laskuvarjoarmeija, muodostelma joka koostui laskuvarjojoukoista ja niiden pudotuksesta huolehtivista lentokoneista).
Butovon kulttuuri
Ylä-Volgalla eli rinnan Butovon väestön kanssa myös Ienevon- ja Ressetan kulttuurin ryhmiä. Näiden suhteet ovat toistaiseksi epäselvät, mutta ne saattoivat yhdistyä aikaa myöten Butovon kanssa, koska neoliittiseen kauteen mennessä alueella vaikutti yhtenäisempi Ylä-Volgan keraaminen ryhmä (katso kartta: Hartz, S. et al.).
Ozerki
Ozrekrin suokohde sijaitsee 20 km Tveristä lähellä Shosha-jokea, joka laskee Volgaan. Alueella oli preboreaalisella kaudella vielä järvisysteemi, jonka vedenpinta nousi ja laski useasti tuhansien vuosien aikana. Tämän takia ihmiset siirtelivät asuinpaikkaansa lukuisia kertoja. Turvetuotannon aloittamisen jälkeen näistä havaittiin noin 20 mesoliittista tai neoliittista asuinpaikkaa. Näitä kaivettiin vuosina 1990–1991.
Mr. Bean
Atkinson ilmoitti tammikuussa 2020, että hän ei tule enää näyttelemään Mr. Beania, koska "se on liian raskasta". Hahmo saattaa näkyä vielä animaatioissa.
Eek-A-Mouse
Eek-A-Mousen tunnetuimpia kappaleita ovat muun muassa ”Ganja Smuggling”, ”Wa-Do-Dem”, ”Anarexol” ja ”Assassinator”.
Zondoma
Zondoma on yksi Burkina Fason provinsseista. Se sijaitsee Burkina Fason pohjoisosassa Nordin alueella. Zondoman pääkaupunki on Gourcy.
Komsakulttuuri
Komsan kulttuuri oli noin 10 000–6000 eaa. Pohjois-Norjan rannikolle ilmaantunut kivikautinen metsästäjä - kalastajien kulttuuri, joka saapui sinne jääkauden päättymisen aikoihin Norjan rannikkoa ja jäätikön reunaa pitkin. Kulttuurin arvellaan saaneen alkunsa Ahrensburgin kulttuurista. Luultavasti kulttuuri lähti jääkauden aikana kuivana olleelta Pohjanmereltä pohjoiseen ehkä 10 100 vuotta sitten. Se levisi Varangeriin noin 9 300 vuotta sitten ja vakiintui noin 9 000 vuotta sitten. Inarista tehty noin 7 900 vuoden ikäinen löytö voi liittyä Komsan kulttuuriin. Jotkut arvelevat, että asutus olisi ehkä vaihtunut Pohjois-Norjan rannikolla jossain vaiheessa lännestä tulleesta itäiseen mutta tuskin kokonaan.
John C. Calhoun
Poliittinen ura
Calhounin poliittinen ura alkoi vuonna 1808, jolloin hänet valittiin Etelä-Carolinan osavaltion kongressiin. Hän toimi kongressissa äänioikeuden uudistuksesta vastanneen komitean puheenjohtajana.
Perhe
Calhoun sai vaimonsa Floride Calhounin kanssa kymmenen lasta, joista kolme kuoli nuorena.
NRP Bartolomeu Dias (1934)
Valmistus
Alus tilattiin Hawthorn Leslieltä. Alus laskettiin vesille 10. lokakuuta 1934.
Mika Kares
Esiintymistensä ohella Kares on Ylen ja Uusirauma-lehden kolumnisti ja pitää blogia raumalainen.fi-nettipalvelussa. Hän on myös perustanut omaa nimeään kantavan lastenlaulujen sävellyskilpailun. Kares on perustanut omaa nimeään kantavan lastenlaulujen sävellyskilpailun ja Eurajoki Bel Canto- laulufestivaalin. Hän toimii myös Rauma Festivo kamarimusiikkifestivaalin taiteellisena johtajana. Tästä hän on saanut tunnustuksena Satakuntamitalin vuonna 2017, Länsi-Suomen kulttuurimitalin 2013 ja vuonna 2011 hänelle myönnettiin Kotiseututyön hopeinen ansiomerkki.
Liittouma 90/Vihreät
Ideologia
Puolue korosti ohjelmassaan sosiaalisuutta, ekologisuutta, demokratiaa ja pasifismia. Tarkoitus oli muodostaa ei-puolueenomainen puolue, jossa noudatettiin esimerkiksi kierrätysperiaatetta poliittisten tehtävien hoidossa.
Unimog
Käyttö Suomessa
Suomen puolustusvoimien käytössä Unimogeja oli 1950-luvulta lähtien. Mallia Unimog D hankittiin vuosina 1955-1957 yhteensä 99 kappaletta ja mallia Unimog G samaan aikaan 69 kappaletta.
Ganeshwar-Jodhpuran kulttuuri
Kulttuuri
Muita tuon ajan kulttuureja olivat mm. Harappan kulttuuri, Ahar-Banasin kulttuuri, Kayathan kulttuuri, Okralla maalattu keramiikka.
Arthur (Or the Decline and Fall of the British Empire)
Albumi on ensimmäinen, jolla soittaa basisti John Dalton.
Héctor Herrera (jalkapalloilija)
Seurajoukkueura
28. kesäkuuta 2013 Herrera siirtyi portugalilaisjätti Portoon 8 miljoonan euron siirtokorvauksella. Hän pelasi kuusi kautta Portossa ja sen jälkeen kolme kautta Espanjassa Atlético Madridissa.
Sosiaalidemokraattinen puolue (Portugali)
Sosiaalidemokraattinen puolue  (, eli PSD) on portugalilainen keskusta-oikeistolainen puolue, joka ei nimestään huolimatta ole sosiaalidemokraattisen aatteen mukainen puolue. Sosiaalidemokraattinen puolue on toinen Portugalin pääpuolueista keskusta-vasemmistolaisen Sosialistipuolueen ohella.
Tarinatuokio
Tarinatuokio (Yleisradion televisioesityksessä käytettävä nimi) oli länsisaksalainen vuosina 1986–1990 puolalaisen kirjailijan Janoschin satuihin perustuva animaatiosarja. Sarjaa tehtiin yhteensä kaksi tuotantokautta, joka koostui yhteensä 26 jaksosta.
Ahar-Banasin kulttuuri
{     "type": "Feature", "properties": { "title": "Balathal", "description": "Balathal", "marker-symbol": "", "marker-size": "small", "marker-color": "f00" },     "geometry": { "type": "Point", "coordinates": [ 73.98,        24.72        ]      }
Aikajako
1) mesoliittikausi –: 5600 - 4500 eaa. 2) varhaiskalkoliitti : 3300 - 2800 eaa. 3) kypsä kalkoliitti : 2600 - 2200 eaa. 4) myöhäiskalkoliitti : 2000 - 1700 eaa.
C.S.I.
Sisarsarjat
Sarjasta on tehty myös kolme spin-off-sarjaa, C.S.I. Miami (2002–2012), C.S.I. New York (2004–2013) ja C.S.I. Cyber (2015–2016). Tuotantokaudella 10 esitettiin ensimmäinen jakso, jossa esiintyi kaikkien silloisten C.S.I.-sarjojen henkilöt. C.S.I.-trilogiaksi tai ”crossoveriksi” kutsuttu kokonaisuus koostui kolmesta jaksosta; yhdestä C.S.I. New Yorkin, yhdestä C.S.I. Miamin ja yhdestä C.S.I:n jaksosta joissa esiintyi kaikkien silloisten C.S.I.-sarjojen henkilöt. Jokaista jaksoa yhdisti sama juoni.
American Nazi Party
Uusi American Nazi Party on kuitenkin alkanut nostaa tunnettavuuttaan, ja sitä pidetään suuresti ääripuolueena ja jopa fasistisena organisaationa. Uusi ryhmittymä pitää itseään Rockwellin perinteen jatkajana ja sitä johtaa Rocky Suhayda.
Fernando Belaúnde Terry
Toinen presidenttikausi
Sisäpolitiikassa hän jatkoi monia ensimmäisen kautensa hankkeita, kuten Chiclayon–Amazonasin maantietä. Hyvän alun jälkeen Belaúnden suosio kutistui inflaatioon ja talouden alamäkeen. Bruttokansantulo laski, ulkomainen velka kasvoi ja vasemmistosissien, kuten loistavan polun suosio kasvoi. Loistavan polun suhteen Belaúndelle ei juuri ollut mielenkiintoa, sissiliikkeet olivat käynnissä jo hänen ensimmäiselle kaudelleen, mutta niillä ei juuri ollut kannatusta. Nyt Ayacuchon departementti ja Apurímacin departementti piti julistaa hätätilaan. Taloudelliset ongelmat jatkuivat ja vuosien 1982–1983 El Niño tuhosi kalansaaliit ja aiheutti tulvia suuressa osassa maata.
Ornitopteri
Varhainen historia
Mekaanisen ornitopterin idea mainittiin tiettävästi ensimmäisen kerran Roger Baconin kirjoituksissa 1200-luvulla.
Ghulam Ishaq Khan
Elämäkerta
Perustuslain mukaan Khanista tuli virkaa tekevä presidentti. Hän ja armeijan hätätilaneuvosto päättivät pitää vaalit, joihin myös poliittiset puolueet saivat osallistua. Khan valittiin presidentiksi vaaleissa, joissa Benazir Bhuttosta tuli maan pääministeri. Khanin valtaoikeuksia laajensi huomattavasti presidentti Zian läpiajama kahdeksas lisäys perustuslakiin, joka antoi presidentille oikeuden hajottaa hallitus ja päättää asevoimien komentajan nimityksestä. Kun edellinen komentaja kuoli, hän hylkäsi hallituksen ehdokkaan ja nimitti kenraali Abdul Waheedin komentajaksi. Waheedilla ei tiedetty olevan poliittisia ambitioita ja hän oli myös paštu.
Judith Miller
Miller tuli tunnetuksi Irakin joukkotuhoaseita käsitelleistä artikkeleistaan ennen vuoden 2003 sotaa. Merkittävä osa hänen artikkeleistaan The New York Timesissa osoittautui epätarkoiksi tai perättömiksi. George W. Bushin hallinto käytti Millerin kirjoituksia sodan oikeuttamiseen.
Saksan sosiaalidemokraattinen puolue
Vuosina 1863–1914
Sosiaalidemokraattien kannatus nousi Saksassa seuraavina vuosikymmeninä nopeasti. Puolueen toimintaa rajattiin 1878 vallankumoukselliseksi ymmärretyn luonteensa vuoksi, mutta toimintaoikeudet palautettiin 1890. Vuoden 1891 Erfurtin ohjelmassa linjattiin puolueen tavoitteeksi siirtyminen sosialismiin. Kapitalismin tuho ja sosialistinen vallankumous olivat joka tapauksessa lähellä, joten riittäisi, kun sosiaalidemokraatit pyrkisivät sitä odottaessaan parantamaan työväenluokan asemaa laillisten uudistusten avulla. Kysymys vallankumouksesta ja kapitalismin romahtamisesta jakoi pian ohjelman julkaisun jälkeen sosiaalidemokraatit kolmeen leiriin.
Pitkä marssi (rakettiperhe)
Operationaaliset raketit
Nykyiset Pitkä Marssi-raketit ovat kolmivaiheisia ja kertakäyttöisiä kantoraketteja. Ne kehitti China Aerospace Corporation. Rakettien laukaisupalveluita välittää China Long Wall Industry Corporation, joka on lähinnä vientiorganisaatio.
Pitkä marssi 11
Pitkä marssi 11 on kiinteän ajoaineen raketti ja se on suunniteltu lyhyen varoitusajan laukaisuihin esimerkisi satelliittien laukaisuun hätätilanteissa. Sen kapasitteetti on 750 kg LEO:lle tai 350 kg 700 km:n SSO:lle. Ensimmäinen laukaisu tehtiin 25. syyskuuta 2015 ja rahtina oli 4 mikrosatelliittia.
Ion Ghica
Vuosina 1868–1870 Romanian pääministerinä toiminut Dimitrie Ghica oli Ion Ghican serkku.
Saksan sosiaalidemokraattinen puolue
Saksojen yhdistymisen jälkeen
SPD:n puheenjohtajaksi valittiin tehtävästä luopuneen Sigmar Gabrielin tilalle maaliskuussa 2017 Martin Schulz. Syyskuussa 2017 pidettiin liittopäivävaalit, joissa CDU ja CSU keräsivät yhteensä 33 prosenttia äänistä ja saavat liittopäiville 246 paikkaa. Paikkoja liittopäiville tuli yhteensä 709. Toiseksi eniten ääniä sai sosiaalidemokraattinen puolue SPD, joka sai 20,5 prosenttia äänistä ja 153 paikkaa. Tulos oli puolueelle huonoin sitten toisen maailmansodan. Maaliskuun 2018 alussa SDP:n jäsenet päättivät hyväksyä yhdessä CDU:n kanssa neuvotteleman hallitusohjelman, joka tarkoitti samalla Merkelin jatkamista liittokanslerina. Schulzin seuraajaksi tuli huhtikuussa 2018 Andrea Nahles, joka kuitenkin ilmoitti 2. kesäkuuta 2019 eroavansa puolueen europarlamenttivaaleissa kärsimän tappion (sai 15,8 prosenttia äänistä) vuoksi.
Vechta
Aiheesta muualla
250px|thumb|left|Kaupungin keskustaa
Hyperboloidi
Hyperboloidi on matematiikassa hyperbelin vastine kolmiulotteisessa avaruudessa. Hyperboloidin yhtälössä oikea puoli määrittää, onko hyperboloidi yksivaippainen, kaksivaippainen vai asymptoottikartion mallinen. Jos yhtälön oikealla puolella on 1, kyseessä on yksivaippainen hyperboloidi; jos nolla, on hyperboloidi asymptoottikartio; jos -1, on kyseessä kaksivaippainen hyperboloidi. Hyperboloidin yhtälön vasemman puolen plus- ja miinusmerkit vaihtelevat sen mukaan, minkä suuntainen hyperboloidi on. Miinusmerkki on aina sen muuttujan edessä, jonka suuntainen hyperboloidi on. Jos hyperboloidi on x-akselin suuntainen, tulee miinusmerkki x-muuttujan eteen ja muille muuttujille positiivinen etumerkki jne.
Esimerkkejä hyperboloidin yhtälöstä
thumb|right|250px|Yksivaippainen hyperboloidi rakennettu suorista metallilangoista.
Mokei senshi Gunpla builders: Beginning G
Tämä artikkeli käsittää myös sarjan viralliset sivutarinat Mokei senshi Gunpla builders J:n ja Mokei senshi Gunpla builders D:n.
Lyhyesti
Tarina alkaa vuonna 2009 Tokiosta, Odaibasta. Shiokaze-puistoon pystytettyä oikean kokoista Gundam-mallia katsomaan tullut poika Haru Irei saa käsiinsä arvoituksellisen Beginning Gundam -pienoismallin, jota ei ole nähty sarjakuvissa eikä animaatioissakaan. Sarjan tapahtuma-aikaan kansan keskuudessa suosittua viihdettä on Gunpla battle, jossa osallistujien rakentamat Gunpla-pienoismallit skannataan virtuaaliavaruuden 3D-malleiksi, minkä jälkeen rakentajat taistelevat virtuaalisesti itse rakentamillaan Gunpla-roboteilla. Harun hyvä ystävä Kenta Sakazaki houkuttelee Harun osallistumaan peliin Beginning Gundamilla.
Gunpla battle
Itse rakentamillaa pienoismalleilla peliin osallistuvia pelaajia kutsutaan ”Gunpla buildereiksi”, joista parhaimpia nimitetään ”Gundam meistereiksi”. Gunpla battlessa menestymiseen vaaditaan välttämättä tietämystä Gunpla-pienoismalleista ja taitavaa rakennustekniikkaa, ja pelin harrastajat uskovat, että myös pelaajien silkalla innolla on suuri merkitys voittoa ratkaistaessa.
Gunpla-mestaruuskisoissa esiintyvät Gunpla-mallit
Kolmannen jakson Gunpla-mestaruuskisoissa esiintyy paljon koneita, jotka eivät ole mobile suiteja tai mobile armoreita, ja myös mobile suiteja muista kuin Avaruusvuosisata-jatkumosta (Gundam Astray Red Frame).
Yleisökilpailun tuloksena väritetyt Gunplat
Ennen sarjan julkaisua Gundamiin liittyvissä lehdissä julistettiin värityskilpailu, jonka voittaneet väritysmallit esiintyivät sarjan kolmannessa osassa.
Taustoissa esiintyvät sotakoneet ja -laivat
Lisäksi ensimmäisessä osassa sarjassa nähtävässä animaatiossa käytetään Gundam Perfect Missionin kuvamateriaalia, jossa nähdään ensimmäinen Gundam, sen core fighter -hävittäjä ja ∀ Gundam.
Falkland
Falkland voi tarkoittaa seuraavia:
Surprise (Arizona)
Surprise on kaupunki Maricopan piirikunnassa Arizonan osavaltiossa Yhdysvalloissa. Sen väkiluku oli vuoden 2018 arvion mukaan 138 161. Vuonna 2000 kaupungissa oli vain 30 848 asukasta, mutta vuoteen 2010 mennessä se oli noussut 117 517 asukkaaseen. Surprisen pinta-ala on noin 274 neliökilometriä.
Petsamon retket
Taustaa
Ensimmäiset suomalaiset uudisasukkaat asettuivat Petsamoon vuoden 1860 jälkeen, kun keisari Aleksanteri II antoi ulkomaalaisille luvan muuttaa Jäämeren rannalle. Vuonna 1864 keisari lupasi Petsamon Suomen suuriruhtinaskunnalle vastineena Rajajoen suulla sijainneesta Siestarjoen tehdasalueesta. Hanke ei milloinkaan toteutunut, vaan se hautautui Venäjän hallintokoneistoon. 1860-luvun jälkipuoliskon nälänhädän aikana suomalaisia muutti alueelle niin suuria määriä, että kolttasaamelaiset jäivät vähemmistöksi. Säätyvaltiopäivät teki vielä vuonna 1882 tuloksettoman esityksen Petsamon luovuttamisesta Suomelle.
Eteneminen käynnistyy
Varhaisen kevään vuoksi retkikunta matkasi yöllä, jolloin hanki kantoi porojen vetämät reet ja hevosvetoisen kuormaston. Poroja oli kaikkiaan 200, joiden ajomiehiksi oli palkattu 16 saamelaista. Porojen hankkimiseksi Renvall joutui turvautumaan Inarin suojeluskunnan päällikön määräyksellä tehtyihin pakko-ottoihin. Hän jätti kuitenkin porot korvaamatta, minkä vuoksi retkikunta sai paikallisten vihat päälleen. K. M. Wallenius kirjoitti muistelmissaan asukkaiden kohdanneen jopa suoranaisesta terroria, mikä kaksi vuotta myöhemmin aiheutti vihamielisyyttä hänen retkikuntaansa kohtaan.
Petsamon taistelu
Pääjoukko saapui Vuoremiin varhain aamulla 11. toukokuuta. Mieliala oli matkan edetessä laskenut, ja nyt miehistössä puhkesi kapina jakamatta jääneiden voiannosten vuoksi. Joukot suostuivat jatkamaan vasta kun annokset oli jaettu. Ruoka alkoi myös muutoin olemaan vähissä, kun kuormasto oli jouduttu jättämään tunturien taakse eikä kylistä saatu täydennyksiä. Retkikunta saavutti määränpäänsä seuraavana aamuna kello 5. Alhaalla kolmen kilometrin päässä näkyi nyt Petsamonvuonon pohjukka, jonka rannalla sijaitsivat Näsykän ja Parkkinan kylät. Kauempana vuonolla erottui risteilijä Cochranesta nousevia höyrypilviä, joihin ei kiinnitetty suurempaa huomiota.
Paluu Virtaniemeen
Retkikunta perääntyi vuorokauden aikana yli 60 kilometriä ja kokoontui Salmijärvellä 13. toukokuuta. Päämajalle lähetettiin sähke, jossa Renvall ja Laitinen kertoivat perääntymisestään ylivoimaisen vihollisen edessä ja ilmoittivat samalla, ettei miehitys ollut mahdollinen nykyisillä voimilla. Tämän jälkeen Laitinen rakuunoineen lähti paluumatkalle Suomeen, jolloin hänen mukaansa liittyi osa Renvallin päällystöstä. Kun retkikunnan muonavarat olivat jo lähes lopussa, päätti myös Renvall vetäytyä Suomen puolelle Virtaniemeen.
Retkikunnan viimeiset vaiheet
Tieto Pahtaniemen tapahtumista oli Renvallin epäonnisen matkan aikana kiirinyt myös Ivaloon, josta paikallinen suojeluskunta lähetti retkikunnan kenttäpappina toimineen Jalmari Telan johdolla 40 miestä Virtaniemeen. Heidän tehtävänään oli torjua punaisten mahdollinen rajan yli tekemä hyökkäys. Renvall puolestaan käytti jäljellä olleen ajan sähkeiden lähettämiseen vaatien edelleen lisävoimia Kolttakönkään valtaamiseksi. Kun miltään taholta ei kuulunut vastauksia, ryhtyi Renvall lähestymään sanomalehdistöä. Pian tämän jälkeen saapui K. M. Walleniuksen sähke, jossa häntä kiellettiin enää lähettämästä mitään tietoja retkikunnasta lehdille. Senaatin määräämänä ajankohtana 5. heinäkuuta Renvall luovutti jäljellä olleiden 30 miehensä komennon vääpeli Ylitalolle ja matkusti kotiinsa Turkuun. Hedän lisäkseen Virtaniemeen jäi rajavartijoiksi myös kymmenkunta Inarin suojeluskuntalaista.
Salmijärven taistelu
Varsinainen hyökkäys alkoi kello 3.15, jolloin kansakoulua tulitettiin konekivääreillä. Koulun vieressä sijainneeseen Portin taloon majoittunut jääkäriluutnantti Yrjö Koivisto sai kokoon 17 miehen puolustusketjun talon pihapiiriin vääpeli Svärdin tehdessä tuloksettomia vastahyökkäyksiä vihollisen sivustaan. Hätääntyneitä miehiä karkasi Salmijärven jäälle kohti Norjaa, mutta Koivisto sai estettyä joukkopaon ja lopulta ainoastaan kaksi miestä pääsi rajan yli. Hyökkäyksen käynnistyttyä Walleniuksen ensimmäisenä ajatuksena oli lyödä ensin Salmijärven eteläpuolella ollut vihollinen ja käydä sen jälkeen Ahmajärvelle edenneiden venäläisten kimppuun, joita Mäntylän joukkojen oli määrä viivyttää. Tilanne kuitenkin muuttui nopeasti, kun selvisi että kansakoululle hyökännyt osasto oli paljon ennakoitua vahvempi. Luutnantti Tuiskun johdolla alettiin nyt perustamaan puolustusta Portinvaaraan tarkoituksena pitää Salmijärven pohjoisrannalla olleet asemat.
Salmijärven taistelussa kaatui kaksi retkikunnan miestä, jonka lisäksi kaksi haavoittunutta kuoli hieman myöhemmin Norjan Kirkkoniemessä. Norjalaisten vangiksi jäi 29 ja kolme loikkasi vihollisen puolelle. Neuvosto-Venäjän joukoista kaatui kolme, joista ainakin yksi oli suomalainen. Mukana ollut suomalainen komppania palasi Murmanskiin, josta se toukokuussa lähetettiin Uhtualle ja liitettiin puna-armeijan 6. suomalaiseen rykmenttiin. Suksijoukon lääkintämiehenä toimi O. V. Itkonen, joka aikaisemmin oli työskennellyt Murmanskin konsulaatissa Eero Lampion sihteerinä.
Viimeiset vaiheet
Taucherin tarkoituksena oli vallata Petsamo, mutta osaston oli pakko jäädä Virtaniemelle, koska kelirikon vuoksi edemmäs oli mahdotonta päästä. Saamelaiset eivät myöskään enää suostuneet luovuttamaan porojaan kuljetuksiin edes maksua vastaan. Taucher asetti kenttävartiot Raakkujärvelle ja Paatsjoen varteen Sirénin kämpälle, jonka lisäksi Nautsiin ja Höyhenjärvelle lähetettiin tiedustelupartioita, kunnes Norja esitti vastalauseen rajansa tuntumaan ilmestyneestä sotajoukosta syyttäen Suomea jopa kansainvälisten sopimusten loukkaamisesta. Lähestyvien Tarton rauhanneuvottelujen johdosta Taucheria kiellettiin 29. huhtikuuta enää operoimasta Neuvosto-Venäjän puolella. Pataljoona viipyi Virtaniemellä vielä heinäkuun alkupuolelle saakka keskittyen aluksi harjoitteluun, kunnes sääsket tekivät sen mahdottomaksi. Toukokuun alussa pataljoona menetti yhden miehen hukkumisonnettomuudessa tämän vajottua heikkoihin jäihin. 1. heinäkuuta pataljoona sai käskyn luovuttaa rajavartioinnin Lapin Rajavartiostolle, jonka jälkeen miehet siirtyivät veneillä Ivaloon ja aloittivat paluumarssin kesän kuumimman helteen aikana. Viimeiset osastot saapuivat Ouluun kolme viikkoa myöhemmin.
Bat Out of Hell II: Back Into Hell
Bat Out of Hell II: Back Into Hell on Meat Loafin 1993 julkaistu albumi. Se on jatko-osa 16 vuotta aiemmin julkaistulle Bat Out of Hellille. Edeltäjän tapaan Jim Steinman kirjoitti albumin laulut ja toimi tällä kertaa myös sen tuottajana.
Ander Garitano
Peliuransa jälkeen Real Zaragozan juniorivalmentajana toiminut Garitano nousi ykkösjoukkueen päävalmentajaksi tammikuussa 2008 erotetun Víctor Fernándezin tilalle.
Krenatööri
Vaikka kranaattien käyttö sodankäynnissä vähenikin 1800-luvulle tultaessa, krenatööri on säilynyt nykyaikaan asti eliittijoukko-osastojen nimissä. Uuteen kukoistukseen kranaatit nousivat ensimmäisen maailmansodan juoksuhaudoissa, mutta silloin ne kuuluivat jo tavallisenkin jalkaväkimiehen aseistukseen.
Reyare Thomas
Thomas juoksi Pekingin MM-kilpailuissa 2015 kolmannen osuuden pronssia saaneessa Trinidad-Tobagon 4 × 100 metrin viestijoukkueessa. Samojen kisojen 200 metrin juoksussa hän karsiutui välierissä. Viestijuoksun MM-kilpailuissa hän sai pronssia 4 × 100 metrin viestissä 2014. Pan-Amerikan kisoissa 2015 hän oli 200 metrillä seitsemäs.
Niemenmäki
Niemenmäkeä rajaa lännessä vilkas Huopalahdentie, idässä puisto- ja puutarha-alue sekä Pikku Huopalahti (meri). Puutarha-alue sijaitsee ainakin osin entisen Pikku-Huopalahden kaatopaikan alueella, mutta viljelypalstojen kohdalta maa on vaihdettu puhtaaseen.
Ahmed Ben Bella
Elämäkerta
Ben Bella oli naimisissa Zahra Sellamin kanssa vuodesta 1971. Avioliiton aikana hänen ajattelunsa lähentyi islaminuskoa: vaikka Ben Bella tuomitsi islamistien väkivallan niin silti hän korosti, että muslimiarvot ovat osa algerialaista identiteettiä.
Kari Hyttinen (valokuvataiteilija)
Valokuvateokset
Kepeä uni –valokuvateos vuodelta 1990 sisältää niin ikään henkilökuvausta sekä muutamia runoja.
Årdalstangen
Kylä sijaitsee Sognevuonosta haaroittuvan Årdalinvuonon päässä. Se sijaitsee Årdalin entisestä hallinnollisesta keskuksesta Indre Offerdalista noin 15 kilometriä koilliseen ja Seimsdalenin laaksosta neljä kilometriä itään. Årdalinjärvi sijaitsee taajaman pohjoisosassa, ja sen vastarannalla sijaitsee Øvre Årdal. Kylän läpi virtaa Hæreidselvijoki.pienoiskuva|Årdal Kopperstue ([[Suomen kieli|suom. Årdalin kuparimökki) rakennettiin Årdalstangeniin arviolta vuonna 1720 kuparinkäsittelyä varten.|alt=|vasen]] Kylä on alumiiniteollisuuden kuljetukselle tärkeä risteyskohta. Norsk Hydro n hiilielektroditehdas, laboratorio, hallinnollinen keskus ja satama sijaitsevat Årdalstangenissa. Kylässä on myös hotelli, turistikohteita ja kirkko.
Kimmo Kajaste
Luottamustoimia
Kajaste on Suomi-Seuran johtokunnan jäsen ja muun muassa Itä-Uudenmaan Rakennussuojelusäätiö Salvuksen puheenjohtaja. Hän on toiminut Suomi-Saksa yhdistysten liiton puheenjohtajana, maanpuolustustiedotuksen suunnittelukunnan (MTS) tiedotusjaoston puheenjohtajana sekä pitkään muun muassa valtion ympäristönsuojeluneuvostossa ja Kansallisen Veteraanipäivän valtakunnallisessa päätoimikunnassa ja Tammenlehvän Perinneliton hallituksessa. Hän on edustanut Suomea Suomen YK-valtuuskunnassa ja Pohjoismaiden Suomen instituutin hallituksen puheenjohtajana.
Tunnustuksia
Kajasteelle on myönnetty muiden muassa Suomen Valkoisen ruusun ensimmäisen luokan ritarimerkki, Suomen Leijonan ritarimerkki, sotilasansiomitali, Saksan Liittotasavallan Verdienstkreuz am Bande, Keskuskauppakamarin elämäntyömerkki ja Suomen Kuntaliiton kultainen kunniamerkki.
Ekorunous
2000-luvun kahden ensimmäisen vuosikymmenen mittaan on ilmestynyt huomattava määrä ekorunoutta koskevaa tutkimusta. Kantava idea tämänkaltaisessa tutkimuksessa on tyypillisesti se, että ekorunous korostaa ihmisen moraalista suhdetta ympäristöönsä. Luontosuhde jäsentyy toisin sanoen korostetun eettisesti. James Engelhardtin määritelmän mukaan ekorunouden määräävä piirre on se, että se korostaa ihmisen vastuullista kohtalonyhteyttä ympäristöönsä; olemme moraalisessa vastuussa sekä luonnosta että omasta luontosuhteestamme, ja ekorunous tekee tämän kaiken näkyväksi.
Volta (joki)
Valuma-alue
Alue rajoittuu idässä Akwapimin harjanteeseen, Togo- ja Fazaovuoriin ja Beninissä Atacoran harjanteeseen. Etelässä Kwahun ylänkö erottaa sen Ghanan pienistä rannikkojoista. Pohjoisessa ainoa huomattavampi kohouma on Bobo-Dioulasson länsipuolella sijaitseva Banforan ylänkö. Muualla korkeuserot ovat vähäisiä. 95 % alueesta sijaitsee alle neljänsadan metrin korkeudessa merenpinnasta ja 87 % kahdensadan ja neljänsadan metrin välillä.
Taloudellinen merkitys
Voltan alueen väestö oli 18,6 miljoonaa vuonna 2000 ja sen odotetaan kasvavan 33,9 miljoonaan vuonna 2025. Väestöstä 43 % asuu Burkina Fasossa ja 38 % Ghanassa.
Vuonna 2013 valmistunut Buin pato Mustalla-Voltalla Ghanassa muodostaa 440 neliökilometrin laajuisen tekojärven, jonka tilavuus on 12,35 kuutiokilometriä. Sen alle jäi 20 prosenttia Buin kansallispuistosta. Buin voimalaitoksen kapasiteetti on 400 megawattia.
Kuolema saa odottaa
Juoni
James Bond saapuu Pohjois-Korean rannikolle demilitarisoidulle vyöhykkeelle soluttautuakseen tukikohtaan, jota johtaa eversti Tan-Sun Moon. Eversti myy salaa aseita, joista hän saa maksuksi veritimantteja. Bond esiintyy asiakkaana ja asettaa timanttisalkun pohjalle räjähteen. Kun Everstin avustaja Zao saa selville Bondin henkilöllisyyden, Bond räjäyttää salkun, ja Zao saa lentävistä timanteista arpia kasvoihinsa. Bond lähtee pakenevan everstin perään, ja takaa-ajossa everstin ilmatyynyalus putoaa jyrkänteeltä. Bond joutuu vankilaan.
Valtion Tykkitehdas
Tykkien valmistus loppui 5. syyskuuta 1944 ja tehdas liitettiin 1. toukokuuta 1946 osaksi Valtion Metallitehtaita (VMT). Kesällä 1946 sen nimeksi tuli Valtion Metallitehtaat, Rautpohjan Tehdas ja vuonna 1951 Valmet Rautpohjan Tehdas.
Tehtaan päätuotteeksi muodostuivat paperikoneet, mutta se palasi asetuotantoon vielä 1950-70-luvuilla valmistaen puolustusvoimille raskaita 95 S 58-61 -sinkoja, joista viimeiset toimitettiin vuonna 1972.
DDR:n tunnustamiskomitea
Suomi tunnusti sekä Saksan liittotasavallan että Saksan demokraattisen tasavallan samaan aikaan 21. joulukuuta 1972 solmitun sopimuksen jälkeen. Diplomaattisuhteet molempiin Saksoihin solmittiin 7. tammikuuta 1973. Tunnustamiskomitea lakkautti itsensä tämän jälkeen.
Imre Nagy
Nuoruus ja maanalainen toiminta
Nagy syntyi Kaposvárissa talonpoikaisista vanhemmista; hänen isänsä oli ollut kartanon renkinä, sittemmin lääninhallituksen ja postitoimiston vahtimestarina. Hän opiskeli ammattikoulussa koneasentajaksi, kävi sittemmin kauppaopistoa ja joutui ensimmäisen maailmansodan sytyttyä Itävalta-Unkarin armeijaan vuonna 1915. Vuonna 1916 hän joutui Venäjällä sotavangiksi ja päätyi Siperiaan. Vallankumouksen jälkeen vankileiriltä vapauduttuaan Nagy liittyi punakaartiin ja taisteli Venäjän sisällissodassa. Vuonna 1920 hän liittyi Venäjän kommunistisen puolueen yhteydessä toimivaan unkarilaiseen puolueosastoon. Punakaartissa taistellessaan Imre Nagyn on väitetty olleen mukana Venäjän viimeisen tsaarin Nikolai II:n ja hänen perheensä murhassa, mutta ilmeisesti siihen osallistui toinen samanniminen unkarilainen kaartilainen.
Miklós Horthy
Viimeiset vuodet ja kuolema
Hänen muistelmansa ilmestyivät Antti Nuuttilan suomentamana vuonna 1955.
Béla Kun
Rehabilitointi
Béla Kunin kunnia palautettiin ja maine puhdistettiin Nikita Hruštšovin kaudella vuonna 1956. Vuonna 1989 Neuvostoliiton hallinto ilmoitti, että Béla Kun oli teloitettu 29. elokuuta 1938 eli yli vuotta aiemmin kuin aikaisemmin oli väitetty.
Pintagravitaatio
Massa, säde ja pintagravitaatio
Newtonin gravitaatio­lain mukaan kappaleen aiheuttava gravitaatiovoima on suoraan verrannollinen sen massaan: kaksin­kertainen massa aiheuttaa kaksin­kertaisen voiman. Gravitaatio noudattaa myös käänteisen neliön lakia, niin että kappaleen siirtäminen kaksin­kertaiselle etäisyydelle pienentää paino­voiman neljäs­osaansa, kymmen­kertaiselle etäisyydelle taas sadas­osaan. Samaan tapaan myös esimerkiksi valon intensiteetti on kääntäen verrannollinen etäisyyden neliöön: kaukaisista valonlähteistä havaitsija saa vähemmän valoa.
Pintagravitaatio voidaan ilmaista myös taivaankappaleen tiheyden ρ = m/V avulla seuraavasti: Nin ollen yhtä tiheiden taivaan­kappaleiden pinta­gravitaatio on suoraan verrannollinen taivaan­kappaleen säteeseen r.
Tähden pintagravitaatio ja luminositeetti
Auringon tyyppisten G-spektriluokan tähtien luminositteeti ja samalla painovoima mitataan neutraalin raudan ja ionisoituneen strontiumin spektriviivojen Fe I ja Sr II avulla. Molemmat viivat muuttuvat lämpötilasta riippuen suunnilleen samoin, mutta Sr II -viivat voimistuvat luminositeetin kasvaessa (ja pintagravitaation samalla pienentyessä) paljon enemmän kuin Fe I -viivat.
Schwarzschildin ratkaisu
Koska k^a on Killingin vektori, yhtälöstä seuraa, että. Jos käytetään napakoordinaateissa, se on. Jos koordinaatit muunnetaan Eddingtonin-Finkelsteinin koordinaateiksi, metriikka saa muodon
Tytti Jäppinen
Sävellyksiä ja sanoituksia
Yleisradion äänilevystön mukaan Jäppinen on säveltänyt ja sanoittanut seuraavat laulut:
Karserandit
thumb|200px|[[Nitrobentseeni hemikarserandin sisällä]]
Karserandi on ontto pallomainen molekyyli, joka voi vangita sisäänsä toisen molekyylin tai metalli-ionin, niin ettei se pääse pois edes korkeissakaan lämpötiloissa. Ensimmäisen kerran karserandeja syntetisoi Donald J. Cram, joka antoi yhdisteille nimen latinan kielen vankilaa tarkoittavasta sanasta carcer. Karserandimolekyyleissä on rakenteessa aukkoja, joista vierasmolekyylit pääsevät sisään. Sisällä ne muodostavat karserandin kanssa sidoksia, joiden takia ulospääsy estyy.